<classify> MKAZI wa Pugu Stesheni wilayani Ilala mkoani Dar es Saaam, Issa Athumani 47, amepata kipigo kutoka kwa wananchi akituhumiwa kumnajisi mtoto wake wa kumzaa .Baba huyo ambaye ni fundi viatu, inadaiwa amekuwa akimfanyia vitendo hivyo kwa nguvu binti yake kabla ya msamaria kumuokoa na kumkabidhi kwa Mkuu wa Wilaya ya Ilala, Sophia Mjema. Mjumbe wa Shina Namba 11 Pugu, aliyefahamika kwa jina moja Shukuru ndiye alimkabidhi mtoto huyo kwa Mjema aliyekuwa ziarani kusikiliza kero za wananchi katika maeneo ya Wilaya ya Ilala.Mkuu wa wilaya, huyu mtoto unayemuona hapa nilimuokota wiki iliyopita saa saba usiku anakimbilia mnadani, nikamshika na kwenda naye nyumbani kumpa hifadhi, alisema. Alimweleza mkuu wa wilaya, Kesho yake nilifanya jitihada za kwenda naye kwao, nikabaini mama yake mzazi alishaachana na mumewe na kurudi Kigoma akamuacha mtoto kwa baba yake. Baba mtu anaye mke mwingine lakini ni kipofu asiyeona, haoni unyama anaofanyiwa huyu mtoto na baba yake.Kwa mujibu wa mjumbe huyo wa shina, aliwahoji kwa kina majirani kuhusu huyo baba akaelezwa kuwa ni mkorofi na amekuwa akigombana na wanaojaribu kumsaidia binti yake na amekua akisema aachwe na mtoto wake ndipo akamuacha. Hata hivyo, Shukuru ambaye ni mfanyabiashara mnadani, alisema juzi alfajiri alipofi ka kwenye shughuli zake alimkuta mtoto huyo akiwa amelala kwenye maboksi na vijana wa mnadani. Alisema aliwahoji wale vijana sababu za kulala naye bila kutoa taarifa polisi.Kweli walienda kuripoti tukio hilo kwa mwenyekiti wa serikali za mtaa, binafsi nilikaa na huyu mtoto jana juzi baada ya kumkuta mnadani, alisema. Alieleza kuwa baada ya kumchukua na kumhoji, mtoto huyo alisema baba yake amekuwa akimuingilia kwa nguvu na ndiyo maana amekuwa akikimbia usiku baba yake anaporudi nyumbani. Baba wa mtoto huyo alikuwa kwenye mkutano huo na baada ya kutajwa na mjumbe huyo wa shina kwa tuhuma za kumnajisi mwanawe, alitimua mbio.Mkuu wa wilaya aliamuru akimbizwe na kukamatwa, amri ambayo ilitekelezwa na wananchi ambao walianza kumpiga, kabla ya polisi waliokuwa kwenye msafara wa DC kumuokoa. Walimuingiza kwenye gari la polisi na kupelekwa Kituo cha Stakishari. Mjema alimkabidhi mtoto huyo kwa Ofi sa Ustawi wa Jamii, aliyempeleka katika Hospitali ya Amana kwa uchunguzi zaidi. Mkuu wa Kituo cha Polisi cha Stakishari, Salim Abdu alisema wanamshikilia na wameanza mahojiano naye wakati uchunguzi ukiendelea. Iwapo itathibitika kufanya vitendo hivyo basi tutampeleka mahakamani kwa hatua nyingine za kisheria, alisema.  <topic>: KITAIFA 